1969 йылда  Александр Павлов Б.Ручьев исемендәге ҡала әҙәби берекмәһендә шөғөлләнә башлай.  Шул йылда уҡ уның беренсе шиғырҙары «Магнитогорский металл» гәзтендә баҫылып сыға, ә авторы әҙәби  ижадтағы уңыштары өсөн исемле сәғәт менән бүләкләнә.  Үҙәк матбуғатта беренсе сығышы армияла саҡта була:  1970—1972 йылдарҙа  Александр Совет Армияһы сафтарында хеҙмәт итеп,  «Советский воин», «Старшина-сержант» журналдарында һәм  Урал һәм Ленинград хәрби округы гәзиттәрендә әҙәби конкурстарҙа ҡатнаша, унда  бер нисә тапҡыр лауреат була. Демобилизациянан һуң, 1972 йылда, ул  «Магнитогорский металл»  гәзитендә әҙәби хеҙмәткәр булып эшләй башлай.